Ladislaus I wa Hungaria (kwa Kihungaria: László; kwa Kiserbokroatia na Kislovakia: Ladislav I; kwa Kipolandi: Władysław; kwa Kilatini Sanctus Ladislaus; Krakow, Polandi, 1040 hivi – Nitra, Slovakia, 29 Julai 1095) alikuwa mfalme wa Hungaria (kuanzia mwaka 1077) na wa Croatia (kuanzia mwaka 1091) hadi kifo chake. Mtoto wa pili wa Béla I, alijitahidi kurudisha hali ya usalama nchini kwa kutunga sheria kali. Kwa kuteka Croatia karibu yote, alianza upanuzi wa Hungaria na kwa kushinda Wapekenegi na Wakumani alihakikisha mipaka ya mashariki kwa miaka 150 iliyofuata. Wakati wa utawala wake alirekebisha pia hali ya kiroho ya nchi kama ilivyokuwa chini ya Stefano wa Hungaria. Mwenyewe aliishi kwa sala na toba. Papa Celestino III alimtangaza mtakatifu tarehe 27 Juni 1192. Hata binti yake, Irene wa Hungaria, malkia wa Dola la Roma Mashariki, anaheshimiwa vile. Sikukuu yake huadhimishwa tarehe 30 Juni. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko http://www.santiebeati.it/dettaglio/59850 Martyrologium Romanum "Bernold of St Blasien, Chronicle" (2008). In Robinson, I. S. Eleventh-Century Germany: The Swabian Chronicles.